Ce pensii nu vor fi majorate din septembrie. Deciziile de recalculare, primite din mai
- Moraru Iulia
- 23 martie 2024, 07:03
Mai multe pensii vor fi mărite semnificativ începând cu luna septembrie a acestui an, în urma procesului de recalculare. În timp ce unii pensionari ar putea primi majorări de până la 80%, există și cazuri în care anumiți beneficiari nu vor avea parte de nicio creștere.
Ministrul Muncii a explicat în acest context că deciziile de recalculare vor începe să fie primite de pensionari începând cu luna mai și vor ajunge la cei mai mulți dintre ei cu precădere în lunile iunie-august.
Pensii care nu vor fi majorate din septembrie
Simona Bucura-Oprescu a menționat că deciziile de recalculare pentru pensii vor fi primite de toți pensionarii până în luna septembrie, când românii își vor primi pensiile recalculate și când peste trei milioane de români vor beneficia de pensii mai mari.
Restul pensionarilor nu vor primi niciun ban în plus.
"Pensionarii care nu au stagii lungi de cotizare, care nu au contribuit o perioadă mai lungă, care sunt pensionați după o perioadă mai scurtă de contribuție este clar că nu vor avea aceleași recompense ca cei care au muncit mai mult", a declarat Simona Bucura Oprescu.
Pensionarii pot depune documente suplimentare și din septembrie încolo
Astfel, începând din 1 septembrie, majoritatea românilor vor primi pensii mărite.
Potrivit calculelor de la Ministerul Muncii, anumite venituri vor cunoaște o creștere chiar și de 80%.
Începând din toamnă, pensionarii au posibilitatea să depună documente suplimentare pentru a evidenția perioadele de acord global, inclusiv al 13-lea salariu și sporurile nepermanente.
Această măsură are scopul de a asigura că niciunul dintre beneficiarii de pensii nu va pierde niciun drept care li se cuvine, în cazul în care există documente suplimentare pentru perioade anterioare anului 2001.
"Indemnizația minimă socială din 2023. Cu cât va primi pensionarul în septembrie 2024, vom avea și creșteri de 80% ale acestor venituri", a mai adăugat ministrul Muncii, Simona Bucura Oprescu, vineri, potrivit antena3.ro.